TTA ออกหุ้นกู้ 1.5 พันลบ. ดอกเบี้ย 5% ขายรายใหญ่ 23-25 มี.ค.นี้
TTA ออกหุ้นกู้ 1.5 พันลบ. อายุ 2 ปี 6 เดือน ดอกเบี้ย 5% ขายรายใหญ่ 23-25 มี.ค.นี้ ระดมทุนชำระคืนหุ้นกู้เดิม-ขยายธุรกิจ
TTA ออกหุ้นกู้ 1.5 พันลบ. อายุ 2 ปี 6 เดือน ดอกเบี้ย 5% ขายรายใหญ่ 23-25 มี.ค.นี้ ระดมทุนชำระคืนหุ้นกู้เดิม-ขยายธุรกิจ
8 มี.ค. 2564

บริษัท โทรเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทครั้งที่ 1/2564 มูลค่าไม่เกิน 1,500 ล้านบาท แบ่งเป็นจำนวนเสนอขาย 1,200 ล้านบาท และหุ้นกู้สำรองไม่เกิน 300 ล้านบาท โดยอายุหุ้นกู้ 2 ปี 6 เดือน อัตราดอกเบี้ยคงที่ 5.00% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้บริษัทจะเสนอขายหุ้นกู้ดังกล่าวให้แก่ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 23-25 มีนาคม 2564 ผ่านผู้จัดการการจัดจำหน่ายหุ้นกู้ ได้แก่ บล.เอเซียพลัส บล.โกลเบล็ก บล.กรุงไทย ซีมีโก้ บล.เคทีบีเอสที บล.หยวนต้า (ประเทศไทย) บล.เคจีไอ (ประเทศไทย) บล.เอเอสแอล และ บล.ยูโอบีเคย์เฮียน บล.ฟินันเซีย ไซรัส และ บล.คันทรี่ กรุ๊ป
โดยบริษัทจะนำเงินที่ได้จากการเสนอขายหุ้นกู้ครั้งนี้เพื่อชำระคืนหุ้นกู้เดิม และ/หรือเพื่อขยายธุรกิจ (ซื้อเรือขนส่งสินค้าแห้งเทกองเพื่อขยายกองเรือ) และ/หรือใช้เป็นเงินทุนหมุนเวียนของบริษัท